**Մանջերա** (անգլ.՝ Mandurah), ավստրալիական Արևմտյան Ավստրալիա նահանգի երկրորդ ամենամեծ քաղաքն է, որը գտնվում է Փերթից մոտ 72 կմ հարավ։ Ըստ 2006 թվականի մարդահամարի տվյալների՝ քաղաքում բնակվում էր 67813 մարդ։

Կլիմա
-----

Կլիմա Մանջերա| Ցուցանիշ | Հունվար | Փետրվար | Մարտ | Ապրիլ | Մայիս | Հունիս | Հուլիս | Օգոստոս | Սեպտեմբեր | Հոկտեմբեր | Նոյեմբեր | Դեկտեմբեր | Տարի |
| --- | --- | --- | --- | --- | --- | --- | --- | --- | --- | --- | --- | --- | --- |
| Միջին առավելագույնը, °C | 30,4 | 30,8 | 28,6 | 25,4 | 21,7 | 18,9 | 17,9 | 18,1 | 19,3 | 22,0 | 25,4 | 28,8 | 23,9 |
| Միջին նվազագույնը, °C | 17,2 | 17,1 | 15,8 | 13,9 | 11,2 | 9,7 | 9,0 | 9,1 | 9,9 | 10,7 | 13,6 | 15,5 | 12,7 |
| *Աղբյուր՝ http://www.bom.gov.au/climate/averages/tables/cw\_009887.shtml* |

Պատմություն
-----------

Ժամանակակից քաղաքի տեղանքի բնիկները Ավստրալիայի աբորիգենների ներկայացուցիչներ են։ Այս տարածքի ավանդական անվանումն է *«Mandjoogoordap»*, որը ավստրալիական լեզուներից մեկից թարգմանվում է որպես *«սրտերի հանդիպման վայր»*։

Եվրոպացիների կողմից տարածաշրջանի ակտիվ գաղութացումը սկսվել է 19-րդ դարում և կապված է անգլիացի գաղութատեր Թոմաս Փիլի անվան հետ (անգլ.՝ Thomas Peel), որը վերաբնակիչների մեծ խմբի հետ բնակություն է հաստատել ժամանակակից Մանջերայի տարածքում 1829 թվականի վերջից 1830 թվականի սկզբին։ Նրա մահից հետո՝ 1865 թվականին, քաղաքը շարունակել է զարգանալ, տեղի բնակիչների հիմնական զբաղմունքը ձկնորսությունն ու այգեգործությունն էր։ Բացի այդ, կառուցվել է պահածոների գործարան։ Բարձրորակ ճանապարհների կառուցումը, որոնք քաղաքը կապել են Արևմտյան Ավստրալիայի այլ բնակավայրերի հետ (ներառյալ՝ Փերթը), և տրանսպորտի հասանելիության բարելավումը, Մանջերան դարձել են ավելի գրավիչ քաղաք։ Սա նպաստել է տարածաշրջանում զբոսաշրջության զարգացմանը, իսկ Մանջերան դարձել է հանգստի սիրված վայր հանգստացողների համար։ Այն բանից հետո, երբ 20-րդ դարի սկզբին քաղաքում դադարեցին գործել պահածոների գործարանը և սղոցարանը, զբոսաշրջությունը վերջնականապես հաստատվեց որպես հիմնական արդյունաբերություն։ Ընդ որում, մշտական բնակչության թիվն այն ժամանակ գնահատվում էր ընդամենը 150 մարդ։

Մինչև 1949 թվականը Մանջերան գտնվում էր Մյուրեյի մայրուղիների վարչության վերահսկողության տակ, որը գտնվում էր Փինջարում։ Սակայն քաղաքի՝ աշխարհագրորեն հեռու գտնվելը և տեղի բնակչության կողմից ակտիվ զարգացման պատճառով որոշվեց հանրաքվե անցկացնել, որը հավանություն տվեց Մյուրեյի վերահսկողությունից դուրս գալու առաջարկին։ 1949 թվականի կեսերին ստեղծվեց Մանջերայի մայրուղիների վարչությունը։ Այնուամենայնիվ, վարչության գործունեությունն առանձնապես արդյունավետ չէր, և հետագայում այն լուծարվեց։ Փոխարենը 1956 թվականի հուլիսին նշանակվեց հատուկ կոմիսար, որն էլ ըստ էության սկսեց ղեկավարել քաղաքը։ Այնուամենայնիվ, 1960 թվականի ապրիլի 26-ին վարչությունը վերսկսեց իր գործունեությունը, և 1961 թվականի հուլիսի 1-ին տեղական ինքնակառավարման նոր օրենքի համաձայն ձևավորվեց Մանջերայի կոմսության խորհուրդը (անգլ.՝ Mandurah Shire Council)։

1970-1980-ական թվականներին Մանջերան արագ զարգացավ, և բնակչությունն աճեց։ 1987 թվականի հուլիսի 1-ին Մանջերան ստացավ «թաունի» կարգավիճակ (անգլ.՝ Town), իսկ 1990 թվականի ապրիլի 14-ին՝ «սիթիի» (քաղաք) կարգավիճակ (անգլ.՝ City): Ներկայումս Մանդերան Արևմտյան Ավստրալիայի ամենամեծ առողջարանային կենտրոններից մեկն է։

Բնակչություն
------------

Ըստ 2006 թվականի մարդահամարի տվյալների՝ քաղաքի բնակչությունը 67813 մարդ էր։ Քաղաքում ըստ գենդերային կատեգորիայի ցուցանիշները հետևյալն են՝ 33261 տղամարդ և 34552 կին։ Ցուցանիշներն ըստ տարիքային կատեգորիաների՝ 5.9% մինչև 4 տարեկան, բնակչության 14.3% կազմում են 5 -14 տարեկանները, 11,2 %՝ 15-24 տարեկանները, 36,6 %՝ 25-54 տարեկանները, 32 % կազմում են 55 տարեկանից բարձր մարդիկ։ Միջին տարիքը 41 տարեկանն էր։

Բնակչության ազգային կազմը կազմում էր 70% մարդ ավստրալիացիներ, 11,9% անգլիացիներ, 2,2% նորզելանդացիները, 1.3% շոտլանդացիներ, 0.7% հարավաֆրիկացիները, 0,7% հոլանդացիները։ Արտերկրում ծնված բնակիչների մասնաբաժինը կազմել է 21,9%։ Քաղաքի հաղորդակցության հիմնական լեզուն (90,5%) անգլերեն էր։ Ըստ կրոնական կազմի՝ անգլիկան եկեղեցու բաժինը կազմել է 28,4%, աթեիստներ՝ 23,7%, կաթոլիկներ՝ 18,5%, Միացյալ եկեղեցու անդամներ՝ 4,2%։

Երեխաներ ունեցող ընտանիքների տոկոսը կազմել է բնակիչների 38,2%, անզավակ ընտանիքների մասնաբաժինը` 47,2%, առնվազն մեկ ծնող ունեցող միայնակ ընտանիքների մասնաբաժինը՝ 13,8%: Միայնակ տնային տնտեսությունները կազմել են Մանջերայի բոլոր տնային տնտեսությունների 70 տոկոսը։

15 տարեկանից բարձր մեկ անձի համար միջին շաբաթական եկամուտը կազմում է 395 AUD$: Գործազրկության մակարդակը Մանջերայում 2006 թվականին եղել է 5,2%։

Պատկերասրահ
-----------

* Սիլվեր Սենդս (Մանջերայի արվարձան)Սիլվեր Սենդս (Մանջերայի արվարձան)
* Ավստրալիայի ծովագնացության թանգարանԱվստրալիայի ծովագնացության թանգարան
* Դաուեսվիլ ջրանցքԴաուեսվիլ ջրանցք
* ԾովափԾովափ
* Տիպիկ ավստրալիական հանգստավայրային տնակՏիպիկ ավստրալիական հանգստավայրային տնակ
* Ocean MarinaOcean Marina

Ծանոթագրություններ
------------------

1. ↑  "2006 Census QuickStats : Mandurah (Urban Centre/Locality)" (in անգլերեն). Australian Bureau of Statistics. Արխիվացված from the original on 2011 թ․ հունիսի 9. Retrieved 2011 թ․ հունիսի 9.
2. 1 2 3  "City's History" (in անգլերեն). City of Mandurah. Արխիվացված է the original 2011 թ․ հունիսի 9-ին. Retrieved 2011 թ․ հունիսի 9.
3. 1 2  "2006 Census QuickStats : Mandurah (Urban Centre/Locality)" (in անգլերեն). Australian Bureau of Statistics. Արխիվացված from the original on 2011 թ․ հունիսի 9. Retrieved 2011 թ․ հունիսի 9.
4. 1 2  "2006 Census QuickStats : Mandurah (Urban Centre/Locality)" (in անգլերեն). Australian Bureau of Statistics. Արխիվացված from the original on 2011 թ․ հունիսի 9. Retrieved 2011 թ․ հունիսի 9.
5. ↑  "2006 Census QuickStats : Mandurah (Urban Centre/Locality)" (in անգլերեն). Australian Bureau of Statistics. Արխիվացված from the original on 2011 թ․ հունիսի 9. Retrieved 2011 թ․ հունիսի 9.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4329577-0 · LCCN: n82059282 · VIAF: 263252041 · WorldCat VIAF: 263252041 |

 |